Qo‘riqlash xizmati ko‘rsatish bo‘yicha namunaviy shartnomani tasdiqlash haqida

O‘zbekiston Respublikasi Prezidentining 2017-yil 12-apreldagi PQ-2883-son “Ichki ishlar organlari faoliyatini yanada takomillashtirishga doir tashkiliy chora-tadbirlar to‘g‘risida”gi qarori va O‘zbekiston Respublikasi Vazirlar Mahkamasining 2017-yil 23-iyundagi 421-son “Ichki ishlar organlari qo‘riqlash xizmati faoliyatini tubdan isloh qilish chora-tadbirlari to‘g‘risida”gi qaroriga muvofiq, O‘zbekiston Respublikasi Ichki ishlar vazirligi, Moliya vazirligi va Xususiylashtirilgan korxonalarga ko‘maklashish va raqobatni rivojlantirish davlat qo‘mitasi qaror qiladi: 
 1. Qo‘riqlash xizmati ko‘rsatish bo‘yicha namunaviy shartnoma ilovaga muvofiq tasdiqlansin.
 2. O‘zbekiston Respublikasi Ichki ishlar vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qo‘mitasining 2014-yil 20-martdagi 8, 23, 01/19-26/11-son “Qo‘riqlash bo‘yicha xizmat ko‘rsatish to‘g‘risida namunaviy shartnomani tasdiqlash to‘g‘risida”gi qarori (ro‘yxat raqami 2573, 2014-yil 8-aprel) (O‘zbekiston Respublikasi qonun hujjatlari to‘plami, 2014-y., 15-son, 173-modda) o‘z kuchini yo‘qotgan deb topilsin.
 3. Mazkur qaror rasmiy e’lon qilingan kundan e’tiboran kuchga kiradi.